આપણામાંથી જેઓએ તેમને પ્રત્યક્ષ સાંભળ્યા હશે તેમને યાદ હશે કે ‘દર્શક’ વ્યવહારમાં થોડા ગામડિયા જેવા લાગતા. વાર્તાલાપ કે ભાષણ દરમ્યાન વારંવાર માથું અને પીઠ ખંજવાળતા જોતા ત્યારે અમ બાળકોને રમૂજ થતી. પણ મનસુખભાઈ સલ્લા કહે છે તેમ તીક્ષ્ણ મેધા અને વિશાળ વાંચનના પરિપાક રૂપે બહુવિધ ઉત્તમ સાહિત્ય સર્જન કરનાર ‘દર્શક’ એક ઉત્તમ વક્તા અને મૌલિક વિચારક હતા. એમનામાં અજોડ દેશપ્રીતિ અને દૂરંદેશી હોવાને લીધે એક કરતાં વધુ કાર્યક્ષેત્રો સંભાળી શકે તેવી શક્તિ ધરાવતા હોવાને કારણે એક સંગઠક અને સંઘટક તરીકે બીજાથી પાંચ આંગળ ઊંચા ઉઠ્યા. રામાયણ-મહાભારત, ગાંધી વિચાર અને ખેત-ગોપલનમાં તજ્જ્ઞ તરીકે પ્રતિષ્ઠિત થયેલા ્’દર્શક’ને તરવું, પત્ત્તા રમવાં, ગમ્મત કરવી વગેરે શોખ હતા તેનો તો જાત અનુભવ છે અને તેથી જ તેઓ વિદ્યાર્થી વત્સલ અને મોહક વ્યક્તિત્વ ધરાવનાર શિક્ષક તરીકે લોકપ્રિય બની ગયેલા.